hvordan er det typiske sagsforløb ved arbejdsskader?
din arbejdsgiver skal indenfor 9 dage melde arbejdsskaden til virksomhedens arbejdsskadeforsikring. under visse omstændigheder skal ulykken desuden anmeldes til arbejdstilsynet. herefter videregives sagen til arbejdsskadestyrelsen, som tager stilling til, hvorvidt der er tale om en skade, som er dækket af arbejdsskadeforsikringen.

arbejdsskadestyrelsen skal sørge for, at sagen bliver oplyst, dvs. at de skal indhente den nødvendige dokumentation.

i praksis er det dog vigtigt, at man som skadelidt selv deltager aktivt i denne proces og sikrer, at de nødvendige undersøgelser finder sted, samt at alle relevante og nødvendige dokumenter fremskaffes og præsenteres for arbejdsskadestyrelsen.

det kan være hensigtsmæssigt, at man under processen i arbejdsskadestyrelsen udarbejder indlæg til styrelsen, hvor man forklarer og uddyber vanskelige spørgsmål om eksempelvis bevismæssige, indkomstmæssige, lægelige eller juridiske forhold.